EkBass/fiwiki-20250220-pages-articles huggingface dataset:
Balram Das Tandon

Balram Das Tandon (1. marraskuuta 1927 – 14. elokuuta 2018 ) oli intialainen poliitikko, joka toimi Punjabin osavaltion lainsäätäjänä kuuden kauden ajan, Punjabin varapääministerinä hän toimi vuosina 1969–1970. Viimeisenä poliittisena virkanaan hän toimi Chhattisgarhin kuvernöörinä 2014–2018. Tandon oli toiminut Rashtriya Swayamsevak Sangh -järjestön jäsenenä ennen Intian jakoa. 1950-luvun alussa hän vaikutti Intian kansanpuoluetta edeltäneessä Bharatiya Jana Sangh -puolueessa. Tuolloin hän vaikutti Amritsarin kaupungin paikallis- ja Punjabin osavaltiopolitiikassa, kunnes seuraavalla vuosikymmenellä hän toimi Punjabin lainsäätäjänä vuosina 1962–1969. Indira Gandhin julistettua kansallisen hätätilan Tandon pidätettiin ja hän oli vankilassa vuosina 1975–1977. 1990-luvun lopulla Tandon johti Intian kansanpuolueen Punjabin yksikköä. Tandonin poika Sanjay Tandon on toiminut Intian kansanpuolueen johtajana Chandigarhin kaupungissa. ==Lähteet== Luokka:Chhattisgarhin kuvernöörit Luokka:Intian kansanpuolueen poliitikot Luokka:Vuonna 1927 syntyneet Luokka:Vuonna 2018 kuolleet
Jón Nordal

Jón Nordal (6. maaliskuuta 1926 – 5. joulukuuta 2024) oli islantilainen säveltäjä ja pianisti. Hän opiskeli Reykjavíkissa, Zürichissä, Kööpenhaminassa, Pariisissa, Roomassa ja Darmstadtissa.Jon Nordal The Kennedy Center Jónin varhaisessa tuotannossa Paul Hindemithin tyyli vaikutti esimerkiksi teokseen Konsertto orkesterille (1949). Hän omaksui vaikutteita myös muiden muassa Theodor Adornolta, Anton Weberniltä ja Darmstadtin koulukunnan jäseniltä. Viimeksi mainitun vaikutus tulee esiin orkesteriteoksessa Brotospril (1962). Jónin muiden teosten joukossa on Mstislav Rostropovitšin tilaama Choralis (orkesterille, 1982). Jón Nordal toimi vuosina 1957–1992 Reykjavíkin musiikkikorkeakoulun johdossa. Johannes Gustavssonin johtama Islannin sinfoniaorkesteri julkaisi vuonna 2016 Ondinella levytyksen Jónin orkesteriteoksista, joihin kuului Choralis.Catalogue: Product Details Ondine == Lähteet == Luokka:Islantilaiset säveltäjät Luokka:Islantilaiset pianistit Luokka:Vuonna 1926 syntyneet Luokka:Vuonna 2024 kuolleet
Muslim Rashtriya Manch

Muslim Rashtriya Manch (lyh. MRM) on Intiassa vaikuttava islamilainen nationalistijärjestö, jolla on yhteyksiä hindunationalistiseen Rashtriya Swayamsevak Sangh -vapaaehtoisjärjestöön. Järjestön perusti vuonna 2002 RSS- aktivisti K. S. Sudarshan, joka halusi saada muslimeita RSS:n tavoitteiden taakse. MRM on tukenut hindunationalistien tavoitteita Ayodhyan temppelikiistan osalta väittämällä, että moskeija, joka on rakennettu edeltäneen hindutemppelin paikalle on epäpuhdas. Järjestö on myös kannustanut muslimeita joogaamaan, koska heidän mukaansa joogalla ei ole mitään tekemistä uskonnon kanssa. Järjestön ensimmäinen allekirjoitusten keräyskampanja käsitteli lehmänteurastamisen kieltämistä, vuonna 2012 järjestö etsi allekirjoittajia poistaakseen Jammu ja Kashmirin autonomian. MRM:n mukaan 700 000 muslimia allekirjoitti aloitteen. Politiikan osalta järjestö on pyrkinyt saamaan muslimeita äänestämään Intian kansanpuoluetta (BJP). Jammun ja Kashmirin sekä Jharkhandin osavaltiovaaleissa puolue keräsi kannatusta kansanpuolueelle muslimivaltaisilla alueilla. RSS:n hindunationalistit ovat pyrkineet lisäämään BJP:n suosiota muslimien keskuudessa, nostamalla esille kuinka pääministeri Narendra Modi kielsi muslimien harjoittamat, kolminkertainen talaq nimellä tunnetut, laittomat avioerot. MRM on toiminut yhdessä RSS:n kanssa jakamassa talaqin vastaista viestiä. Vuonna 2017 MRM järjesti 12 000 kilometrin mittaisen vaelluksen (yatra), jonka aikana jäsenet aikoivat valistaa muslimeita Koraanista. Marssin tarkoituksena oli valistaa muslimeita, yhteisön näkemyksestä, jonka mukaan Koraani kieltää muiden uskontojen tuntemuksien loukkaamisen. Tämän vuoksi hinduille pyhiä lehmiä ei tule teurastaa. Järjestö perustelee kantaansa myös hadith-tekstistä peräisin olevalla väitteellä, että naudanliha tuo sairautta ja maito parantaa. Vuonna 2019 järjestö juhlisti Intian itsenäisyyspäivää yli tuhannessa madrasassa ja 500 dargah-pyhäkössä. Tilaisuuteen osallistuneita vannotettiin, että he eivät koskaan aloittaisi mellakoita uskonnollisten jakolinjojen vuoksi. Järjestö on kannattanut useita Intian kansanpuolueen pyrkimyksiä, mukaan lukien lakia, jonka myötä Intian kansalaisuus voitaisiin myöntää vain hindulaisille maahanmuuttajille. Vuonna 2019 noin 5000 järjestön jäsentä liittyi Intian kongressipuolueeseen petyttyään siihen miten RSS ja BJP eivät ottaneet heidän toiveitaan huomioon. ==Lähteet== Luokka:Islamilaiset järjestöt Luokka:Nationalistiset järjestöt Luokka:Islam ja politiikka Luokka:Hindunationalismi Luokka:Islam Intiassa
Celemony Software

Celemony Software GmbH on saksalainen ohjelmistoja valmistama yritys, joka on erikoistunut digitaalisen äänen muokkausohjelmien tuottamiseen. Yhtiön tunnetuin ohjelma on Melodyne, joka on suosittu äänenkorkeuden muokkaustyökalu. Se on samankaltainen kuin Auto-Tune. Celemonyn perustivat lokakuussa 2000 Peter Neubäcker, Hildegard Sourgens ja Carsten Gehle. Yrityksen kotipaikka on Münchenissä, Saksassa. Vuonna 2009 Melodyne voitti MIPA-palkinnon innovatiivisimmasta tuotteesta. Vuonna 2011 Celemony julkaisi Capstanin, äänen korjausohjelmiston, jolla voi poistaa huojuntaa digitaalisista äänityksistä. Lokakuussa 2011 Celemony ja PreSonus esittelivät Audio Random Access (ARA) -rajapinnan. VST- ja AU- plugineihin verrattuna ARA mahdollistaa syvemmän tiedonvaihdon audiosekvenssiohjelmiston ja ARA- rajapintaa käyttävän pluginin välillä. == Melodyne == Kolme vuotta ennen Celemonyn perustamista Peter Neubäcker työskenteli ääniin liittyvässä tutkimuksessa, joka toimi perustana Melodyne-ohjelmistolle. Melodynesta on tullut työkalu, jota suuri määrä musiikin tuottajia käyttää ympäri maailmaa virittääkseen ja muokatakseen audiosignaaleja, tyypillisesti laulua. Vireenkorjauksen lisäksi Melodyne sisältää toimintoja äänen venyttämiseen ja melodioiden uudelleenrakentamiseen. Sen avulla voidaan myös luoda taustalauluja olemassa olevasta päälaulusta. Tammikuusta 2016 lähtien nykyinen viimeinen versio on Melodyne 4. === Direct Note Access === Direct Note Access (DNA) mahdollistaa sointujen ja polyfonisten äänien sisältämien nuottien riippumattoman käsittelyn. == Katso myös == * Auto-Tune, samankaltainen tuote ==Lähteet== == Aiheesta muualla == * Celemony Softwaren virallinen kotisivu * Melodynen keksijä Peter Neubäckerin haastattelu Luokka:Saksalaiset yritykset Luokka:Ohjelmistoyhtiöt
Sin-ui

Sin-ui (, ) on televisioyhtiö SBS:n esittämä eteläkorealainen draamasarja. Sen päärooleissa ovat Lee Min-ho ja Kim Hee-sun. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:Eteläkorealaiset sairaalasarjat Luokka:SBS:n televisiosarjat
Doctor yibangin

Doctor yibangin (, ) on televisioyhtiö SBS:n esittämä eteläkorealainen draamasarja. Sen päärooleissa ovat Lee Jong-suk, Jin Se-yeon, Park Hae-jin ja Kang So-ra. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset sairaalasarjat Luokka:SBS:n televisiosarjat
Kkotminam ramyeongage

Kkotminam ramyeongage (, ) on televisioyhtiö tvNin esittämä eteläkorealainen draamasarja. Sen päärooleissa ovat Jung Il-woo, Lee Chung-ah, Lee Ki-woo, Park Min-woo ja Cho Yoon-woo. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:tvN:n televisiosarjat
Maerineun oebakjung

Maerineun oebakjung (, ) on televisioyhtiö KBS2:n esittämä eteläkorealainen draamasarja. Sen päärooleissa ovat Moon Geun-young, Jang Keun-suk, Kim Jae- wook ja Kim Hyo-jin. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:KBS:n televisiosarjat
My Princess

My Princess () on televisioyhtiö MBC:n esittämä eteläkorealainen draamasarja. Sen päärooleissa ovat Song Seung-heon, Kim Tae-hee, Park Ye-jin ja Ryu Soo- young. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:MBC:n televisiosarjat
Uimahypyt kesäolympialaisissa 2020 – miesten 3 m ponnahduslaudan
yksilökilpailu

Uimahyppyjen miesten 3 m ponnahduslaudan yksilökilpailu Tokion olympialaisissa 2020 kilpaillaan 2.–3. elokuuta 2021 Olympic Aquatics Centressä. Kilpailuun osallistuu vähintään 18 urheilijaa. ==Karsinnat== Kilpailuun pääsee vähintään 18 urheilijaa. MM-kilpailuista 2019 pääsee 12 urheilijaa olympialaisiin. Viisi hyppääjää valitaan alueellisten mestaruuskilpailujen kautta siten, että viidelle alueelle on jaettu jokaiselle yksi paikka. Vuoden 2021 uimahyppyjen FINA World Cupin kautta pääsee korkeintaan 18 urheilijaa. Näiden lisäksi käyttämättömien maapaikkojen perusteella voi päästä mukaan urheilijoita. Yhdestä maasta voi kilpailuun osallistua korkeintaan kaksi urheilijaa. ===Paikan varmistaneet urheilijat=== Kilpailu/karsintatapa Ajankohta Paikat MM-kilpailut 2019 12. – 20. heinäkuuta 2019 12 Pan-Amerikan kisat 2019 1.–5. elokuuta 2019 1 Euroopan-mestaruuskilpailut 2019 5.–11. elokuuta 2019 1 Aasian uimahyppyjen cup 6.–8. syyskuuta 2019 1 Oseanian-mestaruuskilpailut 2019 12.–15. joulukuuta 2019 1 Afrikan karsintaturnaus 16.–18. joulukuuta 2019 1 FINA World Cup 2021 18.–23. huhtikuuta 2021 7 Käyttämättömien maapaikkojen uudelleensijoittelu 4 ==Kilpailu== Sijoitus Urheilija Karsinnat Karsinnat Välierät Välierät Loppukilpailu Loppukilpailu Loppukilpailu Loppukilpailu Loppukilpailu Loppukilpailu Loppukilpailu Sijoitus Urheilija Pisteet Sijoitus Pisteet Sijoitus 1. hyppy 2. hyppy 3. hyppy 4. hyppy 5. hyppy 6. hyppy Pisteet 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. ==Lähteet== Miesten 3 m ponnahduslaudan yksilökilpailu
Bilaspurin naiset

Bilaspurin naiset (Mrityudand) on vuonna 1997 ensi-iltansa saanut intialainen hindinkielinen draamaelokuva, jonka ohjasi Prakash Jha. Keskeisiä rooleja näyttelivät muun muassa Madhuri Dixit, Shabana Azmi, Shilpa Shirodkar, Ayub Khan ja Om Puri. Elokuva on esitetty Suomen televisiossa Ylen kanavilla. == Näyttelijät == == Soundtrack == #”Keh Do Ek Bar Sajana Itna Kyu Pyar Sajna” – Udit Narayan, Alka Yagnik #”Raat Maheke To Yun Bhi Hota Hai Chand” – Sadhana Sargam, Hariharan #”Itani Hai Mori Kahani Ke Raja Mai To Ho Gayi Tori Diwani” – Sadhana Sargam #”Kab Se Main Hun Khadi Beech Dhare, Dur Nadiya Ke” – Sadhana Sargam #”Tum Bin Man Ki Bat Adhuri, Din Hai Adhure” – Kumar Sanu, Sadhana Sargam == Lähteet == == Aiheesta muualla == * * * Luokka:Vuoden 1997 intialaiset elokuvat Luokka:Hindinkieliset elokuvat Luokka:Intialaiset draamaelokuvat
Whig

Whig tarkoittaa seuraavia asioita: * Whigit, puolue Britanniassa vuosina 1688–1859 * Amerikan whigit, Amerikan vallankumouksen käynnistäjät 1700-luvulla * Whig-puolue, puolue Yhdysvalloissa 1834–1856 *Whig-puolue, puolue Liberiassa 1869–1980 * Whig-puolue, 2014 Britanniassa perustettu puolue * Whig-historia, brittiläistä historiankirjoitusta 1800-luvulla hallinnut suuntaus
Uimahypyt kesäolympialaisissa 2020 – naisten 3 m ponnahduslaudan
yksilökilpailu

Uimahyppyjen naisten 3 m ponnahduslaudan yksilökilpailu Tokion olympialaisissa 2020 kilpaillaan 30. heinäkuuta – 1. elokuuta 2021 Olympic Aquatics Centressä. Kilpailuun osallistuu vähintään 18 urheilijaa. ==Karsinnat== Kilpailuun pääsee vähintään 18 urheilijaa. MM-kilpailuista 2019 pääsee 12 urheilijaa olympialaisiin. Viisi hyppääjää valitaan alueellisten mestaruuskilpailujen kautta siten, että viidelle alueelle on jaettu jokaiselle yksi paikka. Vuoden 2021 uimahyppyjen FINA World Cupin kautta pääsee korkeintaan 18 urheilijaa. Näiden lisäksi käyttämättömien maapaikkojen perusteella voi päästä mukaan urheilijoita. Yhdestä maasta voi kilpailuun osallistua korkeintaan kaksi urheilijaa. ===Paikan varmistaneet urheilijat=== Kilpailu/karsintatapa Ajankohta Paikat MM-kilpailut 2019 12.–20. heinäkuuta 2019 12 Pan-Amerikan kisat 2019 1.–5. elokuuta 2019 1 Euroopan-mestaruuskilpailut 2019 5.–11. elokuuta 2019 1 Aasian uimahyppyjen cup 6.–8. syyskuuta 2019 1 Oseanian-mestaruuskilpailut 2019 12.–15. joulukuuta 2019 1 Afrikan karsintaturnaus 16.–18. joulukuuta 2019 1 FINA World Cup 2021 18.–23. huhtikuuta 2021 7 Käyttämättömien maapaikkojen uudelleensijoittelu 4 ==Kilpailu== Sijoitus Urheilija Karsinnat Karsinnat Välierät Välierät Loppukilpailu Loppukilpailu Loppukilpailu Loppukilpailu Loppukilpailu Loppukilpailu Loppukilpailu Sijoitus Urheilija Pisteet Sijoitus Pisteet Sijoitus 1. hyppy 2. hyppy 3. hyppy 4. hyppy 5. hyppy 6. hyppy Pisteet 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. ==Lähteet== Naisten 3 m ponnahduslaudan yksilökilpailu
Uimahypyt kesäolympialaisissa 2020 – miesten 10 m kerroshyppyjen
yksilökilpailu

Miesten 10 m kerroshyppyjen yksilökilpailu Tokion olympialaisissa 2020 kilpaillaan 6.–7. elokuuta 2021 Olympic Aquatics Centressä. Kilpailuun osallistuu vähintään 18 urheilijaa. ==Karsinnat== Kilpailuun pääsee vähintään 18 urheilijaa. MM-kilpailuista 2019 pääsee 12 urheilijaa olympialaisiin. Viisi hyppääjää valitaan alueellisten mestaruuskilpailujen kautta siten, että viidelle alueelle on jaettu jokaiselle yksi paikka. Vuoden 2021 uimahyppyjen FINA World Cupin kautta pääsee korkeintaan 18 urheilijaa. Näiden lisäksi käyttämättömien maapaikkojen perusteella voi päästä mukaan urheilijoita. Yhdestä maasta voi kilpailuun osallistua korkeintaan kaksi urheilijaa. ===Paikan varmistaneet urheilijat=== Kilpailu/karsintatapa Ajankohta Paikat MM-kilpailut 2019 12. – 20. heinäkuuta 2019 12 Pan-Amerikan kisat 2019 1. – 5. elokuuta 2019 1 Euroopan-mestaruuskilpailut 2019 5. – 11. elokuuta 2019 1 Aasian uimahyppyjen cup 6. – 8. syyskuuta 2019 1 Oseanian-mestaruuskilpailut 2019 12. – 15. joulukuuta 2019 1 Afrikan karsintaturnaus 16.–18. joulukuuta 2019 1 FINA World Cup 2021 18.–23. huhtikuuta 2021 7 Käyttämättömien maapaikkojen uudelleensijoittelu 4 ==Kilpailu== Sijoitus Urheilija Karsinnat Karsinnat Välierät Välierät Loppukilpailu Loppukilpailu Loppukilpailu Loppukilpailu Loppukilpailu Loppukilpailu Loppukilpailu Sijoitus Urheilija Pisteet Sijoitus Pisteet Sijoitus 1. hyppy 2. hyppy 3. hyppy 4. hyppy 5. hyppy 6. hyppy Pisteet 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. ==Lähteet== Miesten 10 m kerroshyppyjen yksilökilpailu
Uimahypyt kesäolympialaisissa 2020 – naisten 10 m kerroshyppyjen
yksilökilpailu

Naisten 10 m kerroshyppyjen yksilökilpailu Tokion olympialaisissa 2020 kilpaillaan 4.–5. elokuuta 2021 Olympic Aquatics Centressä. Kilpailuun osallistuu vähintään 18 urheilijaa. ==Karsinnat== Kilpailuun pääsee vähintään 18 urheilijaa. MM-kilpailuista 2019 pääsee 12 urheilijaa olympialaisiin. Viisi hyppääjää valitaan alueellisten mestaruuskilpailujen kautta siten, että viidelle alueelle on jaettu jokaiselle yksi paikka. Vuoden 2020 uimahyppyjen FINA World Cupin kautta pääsee korkeintaan 18 urheilijaa. Näiden lisäksi käyttämättömien maapaikkojen perusteella voi päästä mukaan urheilijoita. Yhdestä maasta voi kilpailuun osallistua korkeintaan kaksi urheilijaa. ===Paikan varmistaneet urheilijat=== Kilpailu/karsintatapa Ajankohta Paikat MM-kilpailut 2019 12.–20. heinäkuuta 2019 12 Pan-Amerikan kisat 2019 1.–5. elokuuta 2019 1 Euroopan-mestaruuskilpailut 2019 5.–11. elokuuta 2019 1 Aasian uimahyppyjen cup 6.–8. syyskuuta 2019 1 Oseanian-mestaruuskilpailut 2019 12.–15. joulukuuta 2019 1 Afrikan karsintaturnaus 16.–18. joulukuuta 2019 1 FINA World Cup 2021 18.–23. huhtikuuta 2021 8 Käyttämättömien maapaikkojen uudelleensijoittelu 4 ==Kilpailu== Sijoitus Urheilija Karsinnat Karsinnat Välierät Välierät Loppukilpailu Loppukilpailu Loppukilpailu Loppukilpailu Loppukilpailu Loppukilpailu Loppukilpailu Sijoitus Urheilija Pisteet Sijoitus Pisteet Sijoitus 1. hyppy 2. hyppy 3. hyppy 4. hyppy 5. hyppy 6. hyppy Pisteet 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. ==Lähteet== Naisten 10 m kerroshyppyjen yksilökilpailu
Uimahypyt kesäolympialaisissa 2020 – miesten 3 m ponnahduslaudan parikilpailu

Miesten 3 m ponnahduslaudan parikilpailu Tokion olympialaisissa 2020 kilpaillaan 28. heinäkuuta 2021 Olympic Aquatics Centressä. Kilpailuun osallistuu kahdeksan paria. ==Karsinnat== Kilpailuun pääsee kahdeksan paria. Isäntämaa Japanille myönnetään yksi kiintiöpaikka. MM-kilpailuista 2019 pääsee kolme paria olympialaisiin. Vuoden 2021 uimahyppyjen FINA World Cupin kautta valitaan neljä paria. Yhdestä maasta voi kilpailuun osallistua korkeintaan yksi pari. ===Paikan varmistaneet urheilijat=== Kilpailu/karsintatapa Ajankohta Paikat MM-kilpailut 2019 12. – 20. heinäkuuta 2019 3 FINA World Cup 2021 18.–23. huhtikuuta 2021 4 Isäntämaa 1 ==Kilpailu== Sijoitus Maa Urheilijat 1. hyppy 2. hyppy 3. hyppy 4. hyppy 5. hyppy 6. hyppy Pisteet 4\. 5\. 6\. 7\. 8\. ==Lähteet== Miesten 3 m ponnahduslaudan parikilpailu
Uimahypyt kesäolympialaisissa 2020 – naisten 3 m ponnahduslaudan parikilpailu

Naisten 3 m ponnahduslaudan parikilpailu Tokion olympialaisissa 2020 kilpaillaan 25. heinäkuuta 2021 Olympic Aquatics Centressä. Kilpailuun osallistuu kahdeksan paria. ==Karsinnat== Kilpailuun pääsee kahdeksan paria. Isäntämaa Japanille myönnetään yksi kiintiöpaikka. MM-kilpailuista 2019 pääsee kolme paria olympialaisiin. Vuoden 2021 uimahyppyjen FINA World Cupin kautta valitaan neljä paria. Yhdestä maasta voi kilpailuun osallistua korkeintaan yksi pari. ===Paikan varmistaneet urheilijat=== Kilpailu/karsintatapa Ajankohta Paikat MM-kilpailut 2019 12.–20. heinäkuuta 2019 3 FINA World Cup 2020 18.–23. huhtikuuta 2021 4 Isäntämaa 1 ==Kilpailu== Sijoitus Maa Urheilijat 1. hyppy 2. hyppy 3. hyppy 4. hyppy 5. hyppy 6. hyppy Pisteet 4\. 5\. 6\. 7\. 8\. ==Lähteet== Naisten 3 m ponnahduslaudan parikilpailu
Uimahypyt kesäolympialaisissa 2020 – miesten 10 m kerroshyppyjen parikilpailu

Miesten 10 m kerroshyppyjen parikilpailu Tokion olympialaisissa 2020 kilpailtiin 26. heinäkuuta 2021 Olympic Aquatics Centressä. Kilpailuun osallistui kahdeksan paria. ==Karsinnat== Kilpailuun pääsee kahdeksan paria. Isäntämaa Japanille myönnetään yksi kiintiöpaikka. MM-kilpailuista 2019 pääsee kolme paria olympialaisiin. Vuoden 2021 uimahyppyjen FINA World Cupin kautta valitaan neljä paria. Yhdestä maasta voi kilpailuun osallistua korkeintaan yksi pari. ===Paikan varmistaneet urheilijat=== Kilpailu/karsintatapa Ajankohta Paikat MM-kilpailut 2019 12.–20. heinäkuuta 2019 3 Venäjän olympiakomitea FINA World Cup 2020 18.–23. huhtikuuta 2021 4 Isäntämaa 1 ==Kilpailu== Sijoitus Maa Urheilijat 1. hyppy 2. hyppy 3. hyppy 4. hyppy 5. hyppy 6. hyppy Pisteet Tom Daley Matty Lee 52,80 54,60 79,68 93,96 89,76 101,01 471,81 Cao Yuan Chen Aisen 54,00 57,60 90,78 73,44 93,24 101,52 470,58 Venäjän olympiakomitea Aleksandr Bondar Viktor Minibajev 52,80 51,60 78,54 89,64 77,70 89,64 439,92 4\. José Balleza Isaias Kevin Berlín Reyes 50,40 50,40 76,80 75,48 72,15 82,08 407,31 5\. Vincent Riendeau Nathan Zsombor-Murray 52,20 52,80 74,88 79,20 65,28 80,64 405,00 6\. Oleh Serbin Oleksi Sereda 47,40 49,20 80,64 79,20 72,00 72,00 400,44 7\. Kim Yeong-nam Woo Ha-ram 48,60 42,60 73,92 73,44 82,08 75,48 396,12 8\. Hiroki Ito Kazuki Murakami 51,00 52,20 72,00 65,70 59,40 76,80 377,10 Lähde: ==Lähteet== Miesten 10 m kerroshyppyjen parikilpailu
Uimahypyt kesäolympialaisissa 2020 – naisten 10 m kerroshyppyjen parikilpailu

Naisten 10 m kerroshyppyjen parikilpailu Tokion olympialaisissa 2020 kilpaillaan 27. heinäkuuta 2021 Olympic Aquatics Centressä. Kilpailuun osallistuu kahdeksan paria. ==Karsinnat== Kilpailuun pääsee kahdeksan paria. Isäntämaa Japanille myönnetään yksi kiintiöpaikka. MM-kilpailuista 2019 pääsee kolme paria olympialaisiin. Vuoden 2021 uimahyppyjen FINA World Cupin kautta valitaan neljä paria. Yhdestä maasta voi kilpailuun osallistua korkeintaan yksi pari. ===Paikan varmistaneet urheilijat=== Kilpailu/karsintatapa Ajankohta Paikat MM-kilpailut 2019 12.–20. heinäkuuta 2019 3 FINA World Cup 2020 18.–23. huhtikuuta 2021 4 Isäntämaa 1 ==Kilpailu== Sijoitus Maa Urheilijat 1. hyppy 2. hyppy 3. hyppy 4. hyppy 5. hyppy 6. hyppy Pisteet 4\. 5\. 6\. 7\. 8\. ==Lähteet== Naisten 10 m kerroshyppyjen parikilpailu
Claudia Emmanuela Santoso

Claudia Emmanuela Santoso (s. 27. lokakuuta 2000 Cirebon) on indonesialainen laulaja. Vuonna 2019 hän voitti The Voice of Germany -laulukilpailun yhdeksännen kauden. Hän muutti Saksaan vuonna 2018. Ennen The Voice of Germany -ohjelmaa Santoso oli osallistunut lasten laulukilpailuun kotimaassaan Indonesiassa. Santoson ensimmäinen single ″Goodbye″ julkaistiin 10. marraskuuta 2019. == Diskografia == === Singlet === * ″Goodbye″ (2019) == Lähteet == Luokka:Indonesialaiset laulajat Luokka:Vuonna 2000 syntyneet Luokka:Elävät henkilöt
Ruotsin kielineuvosto

Ruotsin kielineuvosto (ruot. Språkrådet) on Ruotsin kielenhuollosta vastaavan viranomaisen osasto. Se toimii Institutet för språk och folkminnen -instituutin alaisuudessa, joka puolestaan toimii Ruotsin kulttuuriministeriön alaisuudessa. Kielineuvoston toimintaan kuuluu myös Ruotsin kielipolitiikka. Kielineuvosto keskittyy pääosin ruotsin kieleen, mutta valvoo myös Ruotsin virallisiin vähemmistökieliin (mm. suomi) sovellettavan kielilain noudattamista ja jakaa aiheeseen liittyvää tietoa. Osaston johtajana toimii Harriet Kowalski. == Historia == Kielineuvosto aloitti toimintansa nykyisessä muodossaan vuonna 2006. Tuolloin ruotsin kielihuollosta vastaava virasto, Ruotsinsuomalainen kielilautakunta ja selkokielisyydestä vastaava viranomainen yhdistyivät nykyiseksi kielineuvostoksi. Kielenhuollosta ja kielen normeista vastasi alkujaan 1944 perustettu Nämnden för svensk språkvård. Vuonna 1972 siitä tuli Ruotsin virallinen kielenhuollon viranomainen. == Toiminta == Kielineuvoston vastuulle kuuluu Svenska skrivregler -kirjan julkaiseminen, joka toimii oppaana kielenhuoltoon liittyvissä asioissa. Kirjasta on tarkoitus saada lyhennetty ja selkokielinen versio vuonna 2020-luvun alussa ja näin parantaa sen saatavuutta. Yhteistyössä Kuninkaallisen teknillisen korkeakoulun kanssa Kielineuvosto ylläpitää maahanmuuttajille tarkoitettua verkkosivua Lexin, josta löytyy mm. sanastoja 15 vähemmistökielellä. Kielineuvosto julkaiseen myös vuosittain listan uudissanoja, joita ei ole virallisesti hyväksytty osaksi ruotsin kielen sanastoa, mutta ovat tulleet yleiseen käyttöön. Listasta nousee aina säännöllisesti kohu, kun se nostaa esille sellaisia sanoja, jotka herättävät vahvoja tunteita. == Lähteet == Luokka:Kielitoimistot Luokka:Ruotsin kieli
Työkieli

Työkielellä tarkoitetaan jossain tietyssä työympäristössä käytettävää kieltä. Se voi olla joko virallinen tai epävirallinen. Työkielen käsite liittyy vahvasti lingua francaan, mutta siitä erotuksena työkieli rajoittuu nimensä mukaisesti työympäristöön. == Esimerkkejä maailmalta == Itä-Timorin perustuslain mukaan englanti ja indonesia ovat valtion työkieliä virallisten kielten rinnalla siviiliasioissa. Yleensä kansainväliset järjestöt ovat määritelleet itselleen tietyt työkielet: FIFA:n viralliset työkielet ovat englanti, ranska, saksa ja espanja. ASEA:n virallinen työkieli on englanti, jolla on virallinen asema vain Singaporessa ja Filippiineillä. == Lähteet == Luokka:Työ Luokka:Sosiolingvistiikka
East End (täsmennyssivu)

East End ja Eastend voivat viitata seuraaviin: ==Paikkakunnat== === Australia === * East End (Adelaide) * East End (Queensland) === Kanada === * EastEnd (Saskatchewan) * East End of Rundle), vuori Albertassa === Uusi-Seelanti === * East End (Uusi-Seelanti) === Sierra Leone === * East End Freetownissa ===Britannia=== ; Englanti * East End, Itä-Lontoon historiallinen ydin * East End (Buckinghamshire) * East End (Hampshire) * East End (Suffolk) * East End (Oxfordshire, North Leigh)]] kunta * Lower Don Valley), myös East End of Sheffield ; Skotlanti * East End (Glasgow) ;Merentakaiset alueet * East End (Anguilla) * East End (Caymansaaret) ===Yhdysvallat=== * East End (Arkansas) * East End (Arizona), vuori McDowellin vuoristossa * East End (Waterbury), Connecticut * East End (Long Island), Suffolk County, New York * East End (Cincinnati), Ohio * East End (Pittsburgh), Pennsylvania * East End (Houston), Texas * East End (Virginia), Westmoreland * East End (Newport News, Virginia) * East End (Richmond, Virginia) * East End (Saint Croix), Yhdysvaltojen Neitsytsaaret * East End (Saint John, Yhdysvaltojen Neitsytsaaret) * East End (Saint Thomas, Yhdysvaltojen Neitsytsaaret)
Beklometasonidipropionaatti

Beklometasonidipropionaatti (C28H37ClO7) eli usein vain beklometasoni on kortikosteroidijohdannaisiin kuuluva orgaaninen yhdiste. Yhdistettä käytetään lääketieteessä astman ja allergisen nuhan hoitoon. Beklometasonidipropionaatti kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa beklometasonidipropionaatti on kiteistä ainetta. joka on väriltään valkeahkoa. Aine liukenee vähäisessä määrin veteen ja hyvin etanoliin, asetoniin ja kloroformiin. Yhdiste on optisesti aktiivista ja sen kiertokyky dioksaaniliuoksessa on +98. Beklometasonidipropionaatti on aihiolääke ja se muuttuu ihmisen kudoksissa, muun muassa keuhkoissa, beklometasoni-17-propionaatiksi, joka on varsinainen aktiivinen lääkeaine. Tämä aineenvaihduntatuote on glukokortikoidi ja sitoutuu glukokortikoidireseptoreihin. Beklometasonidopropionaatti vähentää tulehdusta välittävien välitysaineiden tuotantoa ja vähentää siten tulehdusta ja helpottaa astman oireita. Beklometasonidipropionaattia annostellaan hengitettävänä valmisteena tai nenäsuihkeena.. ==Haittavaikutukset== Beklometasonidipropionaattiaerosolin haittavaikutuksia voivat olla käheä ääni, lisääntynyt Candida-infektion riski, osteoporoosi ja lapsilla luiden kasvun hidastuminen. ==Lähteet== Luokka:WHO:n tärkeimmät lääkkeet Luokka:Kortikosteroidit Luokka:Hengityselinsairauksien lääkkeet
Sirkka Kelopuro

Sirkka Kelopuro (s. 1955) on suomalainen harmonikansoittaja ja harmonikkapedagogi. Hän opiskeli Helsingissä harmonikansoittoa Lasse Pihlajamaan opistossa 1965–1972 ja Martti Parantaisen johdolla 1972–1974. Hän on toiminut muusikkona yksin ja eri kokoonpanoissa, esimerkiksi harmonikkaduossa Herkkutytöt Merja Ikkelän kanssa. == Kilpailut == Sirkka Kelopuro voitti aikuisten harmonikansoiton Suomen mestaruuden 1973. Hänen muita kilpailusaavutuksiaan ovat: * kolmas palkinto Suomen harmonikkamestaruuskilpailuissa 1972 sarjassa alle 18-vuotiaat * toinen palkinto Pohjoismaisissa harmonikkakilpailuissa 1972 sarjassa alle 18-vuotiaat * toinen palkinto nuorten harmonikansoiton Coupe Mondiale -kilpailuissa 1973 * toinen palkinto Pohjoismaisissa harmonikkakilpailuissa 1973 * toinen palkinto Pohjoismaisissa harmonikkakilpailuissa 1974 == Koulutus ja ura pedagogina == Kelopuro kirjoitti ylioppilaaksi Lauttasaaren yhteiskoulusta 1974. Hän opiskeli Hugo Nothin harmonikkaluokalla 1977–1981 Saksassa Trossingenin Musiikkikorkeakoulussa, josta valmistui harmonikansoiton opettajaksi 1981. Hän suoritti Sibelius-Akatemiassa harmonikan A-tutkinnon 1984. Kelopuro on toiminut harmonikansoiton opettajana ja lehtorina 1981–2010 Helsingin Konservatoriossa ja Helsingin ammattikorkeakoulu Stadiassa, sekä harmonikansoiton opettajana Vantaan musiikkiopistossa 2013–2017. Sirkka Kelopuro toimi Harmonikansoiton opettajat ry:n puheenjohtajana vuosina 1982–1986. == Nuottijulkaisut == * Harmonikkasirkus (Suomen Harmonikkainstituutti 1994) * Harmonikkasirkus matkustaa (Suomen Harmonikkainstituutti 1997) * Hei tonttu-ukot – Hej tomtegubbar (Kelos Tuotanto 2008) == Äänitteet == * CD Flora´s game (KLSCD1 2008) * CD Hommage à Lasse Pihlajamaa (KLSCD3 2012) * CD Accordion Baroque Classical (KLSCD4 2016) ==Lähteet== * * * * == Aiheesta muualla == * Sirkka Kelopuron kotisivut Luokka:Elävät henkilöt Luokka:Vuonna 1955 syntyneet Luokka:Harmonikkapedagogit Luokka:Suomalaiset harmonikansoittajat
Nimba

Nimba on yksi Liberian viidestätoista piirikunnasta. Se sijaitsee maan keskiosissa ja rajoittuu pohjoisessa Guineaan ja idässä Norsunluurannikkoon. Nimban pinta-ala on 11 551 neliökilometriä. Vuoden 2008 väestönlaskennassa piirikunnan väkiluvuksi saatiin 462 026 (313,854050 (1984)). Piirikunnan pääkaupunki on piirikunnan pohjoisosassa sijaitseva Sanniquellie, jonka väkiluku oli 11 854 (VL 2008). Piirikunnan väkirikkain kaupunki on kuitenkin Guinean rajalla sijaitseva, kauppapaikkana tunnettu Ganta runsaalla 40 000 asukkaallaan. Nimba on Liberian vauraimpia piirikuntia. Maaperässä on esimerkiksi kaivosteollisuutta kiinnostavia rikkauksia rautamalmia, kultaa, timantteja ja alueen metsistä saa puutavaraa. 1950-luvulla alueen rautamalmin jalostamiseksi perustettiin liberialais-amerikkalais-ruotsalainen LAMCO (Liberian-American Swedish Mining Company). Malmikuljetuksia varten rakennettiin noin 360 kilometriä pitkä rautatie, joka johti lounaaseen, Atlantin rannikolle Buchananin satamakaupunkiin Grand Bassan piirikunnassa. Yhteys ruotsalaisiin on säilynyt myöhemminkin, vaikka LAMCO:n jälkeen rautakaivoksen toiminta on siirtynyt uusille omistajille. Vuonna 2018 alueen rautakaivoksissa toimii muun muassa teräsjätti ArcelorMittal. Tohtori Nya Kwiawon Taryorin mukaan Nimba on johdos sanoista "Nenbaa ton", mikä tarkoittaa liukasta vuorta, jossa kauniit nuoret neidot liukastuvat ja kaatuvat. Nimban piirikunnan lipun raitojen värit kuvaavat jaloutta, puhtautta ja uskollisuutta. ==Lähteet== ==Aiheesta muualla== Luokka:Liberian piirikunnat
Melonta kesäolympialaisissa 2020 – miesten koskimelonnan kanadalaisyksikkö

Miesten koskimelonnan kanadalaisyksikkö Tokion kesäolympialaisissa 2020 kilpaillaan 25. – 26. heinäkuuta 2020 Kasai Canoe Slalom Centressä. Kilpailuun osallistuu 17 urheilijaa. ==Karsinnat== Olympialaisiin pääsee 17 urheilijaa. Näistä 11 valitaan vuoden 2019 MM-kilpailujen perustella. Viisi paikkaa on jaossa alueellisissa mestaruuskilpailuissa siten, että jokainen viidestä alueesta saa yhden paikan. Näiden lisäksi isäntämaa Japanille myönnetään yksi kiintiöpaikka. Kaikki paikat ovat maakohtaisia paikkoja eikä niitä ole sidottu sen saavuttaneeseen urheilijaan. Yhdestä maasta saa osallistua korkeintaan yksi urheilija. ===Paikan varmistaneet maat=== Kilpailu/karsintatapa Ajankohta Paikat Isäntämaa 1 MM-kilpailut 2019 25.–29. syyskuuta 2019 11 Osenian-mestaruuskilpailut 1.–3. helmikuuta 2020 1 Afrikan-mestaruuskilpailut 20.–21. maaliskuuta 2021 1 Aasian-mestaruuskilpailut 30. huhtikuuta – 2. toukokuuta 2021 1 Amerikka 1 Euroopan-mestaruuskilpailut 7.–9. toukokuuta 2021 1 ==Kilpailu== Sijoitus Urheilija Alkuerät Alkuerät Alkuerät Alkuerät Alkuerät Alkuerät Välierät Välierät Välierät Loppukilpailu Loppukilpailu Loppukilpailu Sijoitus Urheilija 1. kierros Rangaitus 2. kierros Rangaitus Paras Sijoitus Aika Rangaitus Sijoitus Aika Rangaitus Sijoitus 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. ==Lähteet== Miesten koskimelonnan kanadalaisyksikkö
Galandou Diouf

Galandou (Ngalandou) Diouf (14. syyskuuta 1875 Saint-Louis – 6. elokuuta 1941 Cannes tai Rufisque) oli senegalilainen poliitikko. Dioufin isä oli kauppias ja äiti wolofpäällikön tytär. Dioufin suku oli liittoutunut ranskalaisen siirtomaavallan kanssa ja hänen isänsä sai surmansa Mamadu Laminen piirittäessä Bakelia vuonna 1885. Diouf kävi katolisen koulun, mutta piti itseään muslimina. Diouf työskenteli postivirkailijana, opettajana, kirjanpitäjänä ja maanviljelijänä. Hänestä tuli kreolipoliitikko François Carpotin tärkein avustaja ja Senegalin neljän kaupunkikunnan afrikkalaisväestön puolestapuhuja. Diouf valittiin vuonna 1908 Rufisquen edustajana Ranskan Länsi-Afrikan suureen neuvostoon. Blaise Diagne pääsi hänen tuellaan Ranskan kansalliskokouksen edustajaksi vuonna 1914. Diouf osallistui vapaaehtoisena ensimmäiseen maailmansotaan, jossa hänet palkittiin kunnialegioonan jäsenyydellä. Hän käytti asemaansa hyväkseen ryhtyessään kilpailemaan Diagnen kanssa vuoden 1928 kansalliskokousvaaleissa. Diouf esiintyi afrikkalaisväestön edustajana, mutta hävisi vaalit laajasta kannatuksestaan huolimatta. 1930-luvun vaihteen lamavuosina Diouf liittoutui muridiveljeskuntaan kuuluneen Anta Mbackén kanssa. Viranomaiset ryhtyivät vainoamaan Dioufin kannattajia ja hän joutui myymään omaisuutensa selviytyäkseen vararikosta. Blaise Diagnen kuoltua vuonna 1934 Diouf voitti ylimääräiset kansalliskokousvaalit, joissa hänen kilpailijanaan oli entinen liittolainen Lamine Guèye. Diouf uusi paikkansa vuonna 1936. Ranskan kansalliskokouksessa hän edusti puolueetonta vasemmistoa. Diouf hyökkäsi rohkeasti kolonialismia vastaan ja puolusti afrikkalaisten ja sotaveteraanien oikeuksia. Hän menetti vaikutusvaltansa kolmannen tasavallan kaaduttua, mutta oli sitä ennen raivannut tietä Lamine Guèyen toisen maailmansodan jälkeisille saavutuksille. ==Lähteet== Luokka:Senegalilaiset poliitikot Luokka:Vuonna 1875 syntyneet Luokka:Vuonna 1941 kuolleet
Nefertitin rintakuva

Nefertitin rintakuva on Egyptin muinaista kuningatarta Nefertitiä esittävä veistos. Sen veisti noin vuonna 1340 eaa. kuninkaallinen kuvanveistäjä Thutmose. Veistosta arvostetaan sen kauneuden johdosta, ja sitä on kutsuttu yhdeksi tunnetuimmista muinaisaikojen taideteoksista. Sitä säilytetään Berliinin egyptiläisessä museossa. Nefertitin rintakuva noudattaa klassista egyptiläistä tyyliä. Veistos on 50 senttimetriä korkea. Se on tehty kalkkikivestä, joka on päällystetty stukkokerroksin. Toinen silmä on kvartsia ja mustaa vahaa, mutta toisessa silmässä ei ole upotuskoristelua. Stukkon alla olevan kalkkikiviveistoksen kuva kuningattaresta on hiukan erilainen kuin pintakerroksen antama kuva, sillä se paljastaa ihoryppyjä, vähemmän erottuvat poskiluut ja muhkuran nenässä. thumb|Kuvanveistäjä Thutmosen työpajan rauniot, joista rintakuva löydettiin vuonna 1912. Rintakuvan löysi Ludwig Borchardtin johtama saksalainen arkeologiryhmä vuonna 1912 Keski-Egyptistä Tell el-Amarnan kylän läheisyydessä sijaitsevasta kuvanveistäjä Thutmosen työpajasta. Veistos tunnistettiin Nefertitiksi sinisen kruunun vuoksi, joka Nefertitiin yhdistetään. Veistoksen löytöpaikassa oli paljon muidenkin veistosten kappaleita. Sen vuoksi on ehdotettu, että rintakuva oli tarkoitettu virallisten muotokuvien malliksi tai osoitukseksi kuvanveistäjän taidoista. Thutmose ei jostain syystä ottanut veistosta mukaansa kun hän joutui siirtymään Thebaan faarao Akhenatenin kuoleman jälkeen. Egyptin hallituksen kanssa tekemänsä sopimuksen johdosta Borchardt sai pitää veistoksen, oletetusti koska hän esitti siitä viranomaisille heikkolaatuisen kuvan sekä väitti sen olevan kipsiä ja esittävän alempiarvoista prinsessaa. Veistos vietiin Egyptistä Saksaan Berliiniin. Sitä ei heti asetettu näytteille, sillä Borchardt pelkäsi egyptiläisten alkavan vaatia sitä takaisin. Veistos asetettiin lopulta vuonna 1924 näytteille Berliiniin egyptiläiseen museoon, ja siitä tuli sen jälkeen maailmankuulu. Egypti alkoi heti vaatia sen palauttamista Egyptiin, mutta veistos on edelleen Berliinissä. Esimerkiksi tunnettu egyptologi Zahi Hawass on vaatinut voimakkaasti sen palauttamista. Egypti esitti vuonna 2011 Saksalle virallisen palauttamisvaatimuksen. Egyptin mukaan veistos vietiin maasta vuonna 1912 väärennetyillä asiakirjoilla. Sveitsiläinen taidehistorioitsija Henri Stierlin on väittänyt veistosta väärennetyksi ja esittänyt, että se olisi tehty vuonna 1912 mutta että sitä ei alkujaan olisi ollut tarkoitettu väärennökseksi. Stierlinin mukaan egyptologi Borchardt olisi tehnyt sen esitelläkseen siinä egyptiläisiä koruja, mutta kun arvovaltaiset vieraat olivat ihastelleet sitä aitona, Borchardt ei olisi halunnut nolata heitä. Berliinin egyptiläisen museon johtaja Dietrich Wildung on kuitenkin torjunut väitteen.Ist Nofretete nur eine Fälschung? ==Lähteet== == Aiheesta muualla == Luokka:Muinaisen Egyptin taide Luokka:Veistokset
Lemin musiikkijuhlat

Lemin musiikkijuhlat on vuodesta 1983 saakka toiminut klassisen musiikin festivaali, jonka ohjelmiston pääpaino on laulumusiikissa. Festivaali järjestetään perinteisesti heinäkuun viimeisellä viikolla. Juhlilla esiintyy vuosittain meritoituneita taiteilijoita. Lemin musiikkijuhlien taiteellisina johtajina ovat toimineet mm. Tuulikki Närhinsalo, Niina Keitel, Päivi Loponen- Kyrönseppä, Martti Rousi, Paavali Jumppanen ja Mi-kyung Lee. Kesästä 2020 kesään 2022 juhlien taiteellisena johtajana toimi oopperalaulaja Erik Rousi. Jussi Vänttinen aloittaa festivaalin taiteellisena johtajana kesällä 2023. Lemin musiikkijuhlien toiminnanjohtajana toimi vuoteen 2022 Jonna Imeläinen. Häntä seuraa tehtävässä vuodesta 2023 alkaen Karoliina Junno-Huikari. == Lähteet == Luokka:Klassisen musiikin tapahtumat Suomessa Luokka:Lemi
Uudenmaan Yrittäjät – Nylands Företagare

Uudenmaan Yrittäjät on pääkaupunkiseutua ympäröivän Uudenmaan pienten ja keskisuurten yritysten ja niiden yrittäjien edunvalvoja ja verkostoitumisfoorumi. Siihen kuuluu noin 7500 yrittäjäjäsentä 27 paikallisyhdistyksen kautta. Uudenmaan Yrittäjät on Suomen Yrittäjien toiseksi suurin aluejärjestö. Uudenmaan Yrittäjien puheenjohtajana toimii Mikko Ahtiainen ja aluejohtajana Petri Ovaska. Uudenmaan Yrittäjien toimisto sijaitsee Järvenpäässä. Uudenmaan Yrittäjät on perustettu 25.10.1938. ==Aiheesta muualla== * Uudenmaan Yrittäjien kotisivut Luokka:Suomalaiset yrittäjäjärjestöt Luokka:Uusimaa
Amalia Eriksson

Amalia Eriksson (o.s. Lundström; 18. marraskuuta 1824 Jönköping – 25. tammikuuta 1923 Gränna) oli ruotsalainen yrittäjä. Hänen yrityksessään valmistettiin hänen kehittämäänsä polkagris-makeisia. == Elämä == === Tausta === Amalia Eriksson oli jönköpingläisen kengitysseppä Jonas Lundströmin ja Katarina Hagen Andersdotterin tytär. Amalian vanhemmat ja sisarukset kuolivat koleraepidemiassa tämän ollessa kymmenvuotias. Ollessaan 31-vuotias hän työskenteli piikana ja muutti palvelusperheensä mukana Grännaan. Kaksi vuotta myöhemmin hän meni naimisiin räätäli Anders Eriksonin kanssa. Mies menehtyi kuitenkin jo 1858, vain viikko parin tyttären syntymän jälkeen. === Polkagris- makeisten valmistus === Vielä 1800-luvun puolivälissä naisten oikeutta harjoittaa liiketoimintaa rajoitettiin. Naiset saattoivat tietyissä olosuhteissa saada poikkeusluvan yrittäjänä toimimiseen. Näin Amalia Eriksson sai vuonna 1859 aviomiehensä kuoleman jälkeen Grännan maistraatilta luvan sokerileipomon pitämiseen sekä makeisten valmistukseen. Eriksson lanseerasi polkagris-makeisen vuonna 1859 ja hän oli niiden ensimmäinen valmistaja. Aluksi makeiset valmistettiin vanhassa tullirakennuksessa Grännan eteläpuolella. Valmistus kehittyi ja menestyksen myötä Amalia Erikssonia seurasi myös muita polkagris-makeisia valmistavia yrittäjiä. Vanha tullirakennus, jossa makeiset alussa valmistettiin, sijaitsee yhä samalla paikalla ja on toiminut hotellina vuodesta 2003. === Kuolema ja tuotannon jatkuminen === Amalia Erikssonin kuoltua vuonna 1923 jatkoi hänen tyttärensä Ida liiketoimintaa. Myös Ida johti polkagris-makeisia valmistavaa yritystä kuolemaansa asti, vuoteen 1945. Amalia Eriksson on haudattu Grännan hautausmaalle. Samassa haudassa lepää hänen tyttärensä Ida. == Lähteet == == Aiheesta muualla == * Historien om Amalia Eriksson på Hotel Amalias Hus webbplats Luokka:Ruotsalaiset yrittäjät Luokka:Vuonna 1824 syntyneet Luokka:Vuonna 1923 kuolleet
Ælle

pienoiskuva|Sussexin kuningas Ælla kuvattuna John Speedin kartassa The theatre of the empire of Great Britaine vuodelta 1611. Ælle (myös Aelle, Aella tai Aelli) oli anglosaksinen hallitsija, jonka katsotaan perustaneen eteläsaksien kuningaskunnan eli Sussexin kuningaskunnan. Ællen kerrotaan rantautuneen Englantiin lähellä Selsey Billiä nykyisessä Länsi-Sussexissa vuonna 477. Hän alkoi heti sotia brittejä vastaan, ja vuonna 491 Ælle ja hänen poikansa Cissa teurastivat kokonaisen brittien varuskunnan roomalaisten perustamassa Anderidan linnoituksessa. Ællen myöhemmistä vaiheista ei ole tarkempaa tietoa, mutta 700-luvun historioitsija Beda kirjoitti, että Ælle oli ensimmäinen kuningas, joka tunnustettiin kaikkien Humberjoen eteläpuolisten Englannin kansojen kuninkaaksi. Myös Anglosaksien kronikka kutsuu Ællea ensimmäiseksi bretwaldaksi eli Britannian hallitsijaksi. == Lähteet == Luokka:Englannin anglosaksikuninkaat Luokka:Sussexin historia Luokka:400-luvulla syntyneet Luokka:500-luvulla kuolleet
James Le Mesurier

James Le Mesurier (25. toukokuuta 1971 Singapore – 11. marraskuuta 2019 Istanbul, Turkki) oli Mayday Rescue -ryhmän perustaja ja Syyrian kapinallisalueilla toimivan järjestön Syyrian siviilipuolustus eli Valkoiset kypärät -järjestön tukija. Hänet löydettiin kuolleena Istanbulista, missä hän asui. Kuolinsyystä liikkuu huhuja, ja puhutaan itsemurhasta mutta myös Venäjän salamurhasta. Muutama päivä aikaisemmin Venäjän ulkoministeriö oli syyttänyt Le Mesurieriä vakoilijaksi. Venäläinen uutistoimisto RT levittää Le Mesurierin järjestöstä kielteisiä näkemyksiä ja syyttää sitä epäeettisestä toiminnasta.Syria’s White Helmets are multi-million funded, ‘can’t be independent’ RT 7.10.2016 ==Palkinnot ja tunnustukset== * Order of the British Empire 2016 == Lähteet == ==Aiheesta muualla== * Luokka:Järjestöjohtajat Luokka:Brittiläiset sotilaat Luokka:Vuonna 1971 syntyneet Luokka:Vuonna 2019 kuolleet
Cypselurus

Cypselurus on liitokaloihin kuuluva suku. Suvusta tunnetaan 12 lajia. Suurimmat lajit voivat kasvaa 30 senttimetrin mittaiseksi. Cypselurus- liitokalat elävät Tyynellämerellä ja Indopasifisella merialueella. == Lähteet == Luokka:Nokkakalat
Vjorduga

Vjorduga () on Luoteis-Venäjän Leningradin alueella ja Pihkovan alueella virtaava pieni joki, joka yhtyy Pljussajokeen. == Joen kulku == Joki alkaa pienestä Zaverdužjen järvestä Bolotovon kylän () lähettyviltä Pljussan valuma- alueen kaakkoisosan pohjoisosassa. Se virtaa kohti lounasta kunnes se 26 kilometrin jälkeen yhtyy Utimissa () Pljussaan noin 183 kilometriä yläjuoksulle sen joensuusta. Joen kulkua on parannettu kaivamalla sen mutkia suoraksi lähes koko joen pituudelta. Joen nimen etymologiassa sen alkuperä on , joka tarkoittaa puroa tai lähdettä. == Valuma-alue ja sivujoet == Vjordugan valuma-alue on 539 neliökilometriä ja sillä on kolme merkittävää sivujokea, jotka on esitelty alla olevassa taulukossa: yhtyy Vjordugan (km suusta) nimi nimi () pituus (km) valuma-alue (km²) lähde 22 Tšornaja Чëрная 36 189 1 25 Lubet Лубеть 23 110 1 30 Kerebežka Керебежка 14 1 Lähde: 1 = Valuma-alueella sijaitsee joitakin muitakin järviä, kuten esimerkiksi Peljuga (noin 100 ha), Gornešenskoje (120 ha) ja Lebevoje (50 ha). == Vesistösuhteita == Vjorduga on Pljussan sivujoki ja se kuuluu vuorostaan Narvanjoen alueeseen Narvanjoen vesistössä. Narvanjoki laskee Narvanlahdessa Suomenlahteen . Vjordugan vesistörekisterinumero on 01030000412102000026956. == Huomautuksia == == Lähteet == Luokka:Pihkovan alueen joet Luokka:Leningradin alueen joet *
Tyhjä tulo

Tyhjä tulo tarkoittaa matematiikassa tuloa, jossa ei ole yhtään tekijää, toisin sanoen tyhjän joukon alkioiden tuloa. Sen arvo on 1 eli kertolaskun neutraalialkio.. Tyhjiksi tuloiksi voidaan ymmärtää esimerkiksi nollas potenssi a^0 = 1 ja nollan kertoma 0! = 1. Tyhjä tulo on hyödyllinen käsite, koska sen avulla moniin tuloksiin ei tarvita poikkeuksia nollan kohdalle. Esimerkiksi tulos, että n alkiota voidaan järjestää jonoksi n! eri tavalla, pätee nyt myös tapauksessa n=0: tyhjän joukon voi järjestää tasan yhdellä tavalla, nimittäin tyhjäksi jonoksi. Näin määritellen myös rekursiokaava n! = n \cdot (n-1)! pätee kaikilla positiivisilla kokonaisluvuilla n. Toinen esimerkki on aritmetiikan peruslause, jonka mukaan jokaisella positiivisella kokonaisluvulla on olemassa yksikäsitteinen esitys alkulukujen tulona; luvulla 1 tämä esitys on tyhjä tulo. Kolmas esimerkki on, että potenssien kertolaskusääntö a^m a^n = a^{m+n} toimii myös tapauksessa n=0, kun määritellään, että a^0 = 1. Tyhjä tulo on analoginen tyhjän summan kanssa, jonka arvo on nolla eli yhteenlaskun neutraalialkio. Muita samantapaisia käsitteitä ovat joukko-opissa tyhjä unioni ja tyhjä karteesinen tulo sekä logiikassa tyhjä disjunktio ja tyhjä konjunktio. Monoidissa voidaan määritellä yleisesti, että tyhjän tulon arvo on kyseisen monoidin neutraalialkio. == Lähteet == Luokka:Aritmetiikka
Exocoetus

Exocoetus on liitokalojen heimoon kuuluva kalasuku. Se on alaheimonsa Exocoetinae ainoa suku. Suvusta tunnetaan 5 lajia. Suurin laji liitokala (E. volitans) voi kasvaa 30 senttimetrin mittaiseksi. Exocoetus-liitokalat elävät Tyynellämerellä ja Indopasifisella merialueella lukuun ottamatta liitokalaa (E. volitans), jota tavataan trooppisissa ja subtrooppisissa vesissä maailmanlaajuisesti. == Lähteet == Luokka:Nokkakalat
Kaurissaari

Kaurissaari on Päijänteen saari Päijät-Hämeessä Asikkalassa. == Maantietoa == Saari on 600 metriä pitkä, 260 metriä leveä ja sen pinta-ala on 8,7 hehtaaria . Se sijaitsee Asikkalanselän itäosassa Vedentaustan ja Salonsaaren välisessä salmimaisessa järvenosassa. Saari on hieman erillään muista ja sillä on oma pikkusaarten saariryhmä ympärillään. Saaren luoteispäässä sijaitsee 20 metrin etäisyydellä Laatuluoto, sen eteläpuolella sijaitsevat yhtä kaukana Vähät Kaunissaaret ja Hattara, ja itäpuolella yli 200 metrin päässä Vörstinluoto. Saaressa on yksi korkeampi mäki, joka kohoaa yli 12 metrin korkeuteen Päijänteestä. Muuten on saari matala ja kauttaaltaan metsän peitossa. Vörstinluotoa lukuun ottamatta ne sijaitsevat kaikki samalla matalikolla . == Historiaa == Vuoden 1855–1856 Kalmbergin kartastossa ei näy saarta , mutta Heinolan seudun taloudellisissa kartoissa vuosilta 1920 ja 1942 se on piirretty näkyviin ensin karttanimellä ”Kaussaaret” ja myöhemmin ”Kaurissaaret”. Samoin on painettu vuosien 1965 ja 1980 peruskartoihin, kunnes vuonna 1994 sen naapurisaarten nimeksi tulee ”Vähät Kaunissaaret”. == Huomautukset == == Lähteet == Luokka:Asikkalanselän saaret Luokka:Asikkalan saaret
Todaropsis eblanae

Todaropsis eblanae on liitokalmarien (Ommastrephidae) heimoon kuuluva mustekalalaji. Se on sukunsa Todaropsis ainoa laji. T. eblanaen elinolot ovat tavallisesti 9–18 celsiusastetta ja vedensyvyys 20–700 metriä. Sitä tavataan Välimerellä, Atlantin valtamerellä ja indopasifisella merialueella. == Lähteet == Luokka:Pääjalkaiset
Luottamusverkko

Luottamusverkko () on salauskonsepti jota käytetään PGP:ssä, GnuPG:ssä ja muissa OpenPGP-yhteensopivissa järjestelmissä varmentamaan julkisen avaimen ja sen omistajan yhteys. Sen hajautettu toimintamalli on vaihtoehto keskitetylle PKI-mallille, joka luottaa yksinomaan varmentajaan (tai sen hierarkiaan). Kuten tietokoneverkoissakin on olemassa useita riippumattomia luottamusverkkoja ja mikä tahansa käyttäjä voi olla osana tai liittyä useampaan verkkoon. Käsitteen esitti Phil Zimmermann 1990-luvun alussa. ==Lähteet== * * ===Viitteet=== == Aiheesta muualla == * A New Approach to PGP’s Web of Trust (PDF) * OpenPGP Message Format Luokka:Todennus
Bionnos

Bionnos (; ) eli Kionia ( oli antiikin aikainen kaupunki ja kaupunkivaltio (polis) Kreetan saarella Kreikassa. Sen kaupunkikeskus sijaitsi lähellä nykyisen Ágios Vasíleioksen kunnan Keramésin ja Agía Foteinín kyliä. == Maantiede == Bionnoksen poliksen kaupunkikeskus sijaitsi lähellä Kreetan etelärannikkoa, noin kaksi kilometriä etelään nykyisestä Keramésin kylästä ja noin 25 kilometriä länteen nykyisestä Tympákista. Kaupunki oli rakennettu pienelle, nykyisin nimellä Pýrgos tunnetulle kukkulalle ja sen itärinteeseen, ja sen koko oli noin 1,5 hehtaaria. Bionnoksen kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. == Historia == Bionnos on oletettavasti ollut olemassa ainakin klassisella ja hellenistisellä kaudella 400–200-luvuilla eaa. Paikalta on kuitenkin löydetty merkkejä asutuksesta jo varhaisemmilla minolaisella, geometrisella ja arkaaisella kaudella. Kaupungin asema poliksena eli itsenäisenä kaupunkivaltiona tunnetaan huonosti. Sitä ei mainita sellaisena missään antiikin lähteessä, mutta sen oletetaan olleen itsenäinen ainakin 300-luvun eaa. lopulla. == Rakennukset ja löydökset == Kaupunki on ollut ympäröity muurein, joissa oli pyöreitä, puoliympyränmuotoisia ja kulmikkaita torneja. Muuria on säilynyt parhaiten pohjoissivulta 100 metrin matkalta, jossa sen paksuus on noin kolme metriä. Paikalta on löydetty myös rakennusten perustuksia ja terassimuuria. == Lähteet == Luokka:Ágios Vasíleios Luokka:Antiikin Kreetan kaupungit